אח"י בת גלים 2

אח"י בת גלים 2 היא אוניית גלנוע, ששירתה בחיל הים הישראלי בשנים 1978 עד 1984. עסקה בהעלאת יהודי אתיופיה במסגרת מבצע נמל בית בזירת הים האדום. הועברה לים התיכון ושימשה להעברת כוחות וכלי רכב משוריינים לפלנגות הנוצריות במהלך מלחמת לבנון הראשונה. חזרה למבצעי עליה נוספים בים האדום. באוקטובר 1984 הוצאה האונייה משירות בחיל הים והועמדה למכירה בנמל חיפה. בשנת 1987 נקנתה על ידי חברה יוונית שמה שונה ל ALENTON ועבדה במזרח הים התיכון, כולל הובלות לבירות.

בת גלים 2 היא כלי השיט השני הנושא שם זה בחיל הים. כלי השיט הראשון בשם זה הייתה אונית תובלה אשר הוטבעה, על ידי קומנדו ימי מצרי, בנמל אילת במהלך מלחמת ההתשה. האונייה השלישית בשם זה היא אח"י בת גלים 3 אוניית עזר אשר שרתה בחיל הים והועברה למכון לחקר הימים והאגמים.

רכישה 
האנייה נבנתה ביפן בשנת 1974 לצורך הובלת צינורות כבדים ופרישתם בלב ים ונקראה במקור COSMOS-1. בשנת 1978 הוצעו האונייה למכירה, יחד עם אחותה COSMOS-2, במחיר זול יחסית. מפקד חיל הים, מיכאל ברקאי, הוזמן באותה עת על ידי איש העסקים הישראלי שאול אייזנברג להופיע בפני חיל הים של טאיוואן כסיוע לשיווק מערכות לחימה מתוצרת ישראל. באותה עת נודע לחברת איזנברג במזרח הרחוק על העמדת האוניה למכירה וכך נוצר הקשר עם החברה המוכרת.

הצורך באונייה עבור חיל הים היה באותה עת כפול: מחד, סיוע לספינות הסער בזירת ים סוף - היות שבכל חופי הים האדום אין נמל נייטרלי שספינות הסער יוכלו להיכנס אליו לתדלוק או במקרה חירום; מאידך, הגדלת כושר התובלה וההנחתה של חיל הים. מבנה האונייה כאוניית גלנוע עם פתח קדמי, איפשר מענה לשני הצרכים וראש המטה הכללי מרדכי גור אישר את רכישת האוניה.
הפלגה לישראל
האונייה הושטה לסינגפור על ידי המוכרים ושם נמסרה ונרשמה כא.מ בת גלים של חברת צים. בסינגפור עברה האונייה שיפוצים במבדוק, במשך חודש ימים, בפיקוח המהנדס הימי אל"ם אלחנן התרסי. במהלך השיפוץ הותאמו מכלים לנשיאת דלק עבור ספינות הטילים.

מהצוות המקורי שהיה ברובו סיני, נשאר קצין מכונה, כדי להדריך את הצוות הישראלי בעת ההספנה וההפלגה הראשונה. ההשטה לארץ נעשתה כאונייה צים. בצוות האונייה הפליג רב חובל אליעזר אקסל כאשר רס"ן מיל יהודה מנור קצין ראשון, קצין חיל הים דוד כהנא קצין שני ור/ח בכיר עמנואל קלמפרר כקצין שלישי.

בדרום הים האדום פגשה בת גלים זוג ספינות סער בפיקוד אל"ם מיכה רם, שהיה אז סגן מפקד זירת ים סוף והוא עבר מספינות הטילים לאונייה. רם הפליג בבת גלים למעגן שארם א-שייח' וגם ביצע את תמרון ההתקשרות למזח הצר שהוקצה לאוניה. לאחר העגינה שוחרר הצוות האזרחי.

כושר ביצוע משימות
 כושר נשיאה והנחתה – בת גלים 2 הייתה אוניית גלנוע בעלת מחסן אחד גדול ובחרטום מערכת של דלתות ו. שנועדו לפריקה וטעינה של כלי רכב בנסיעה. יכולת העמסה של האוניה היה כ־2,900 טון. הכושר המרבי לנשיאה והנחתה כלל 22 טנקי מגח או שילובים שונים. האוניה שולבה בכח הנחיתה של זירת ים סוף. בזירה זו, במרבית החופים, היה צורך להשתמש בטנק גישור על מנת להנחית רכב קרבי משוריין לחוף.
 אונית אם לספינות סער – בת גלים 2 הוכנה לתספוק ותדלוק ספינות טילים. תפוסת מכלים שלה הייתה של 700 מ"ק דלק להספקה.
 תפקידים מיוחדים – יכולת נשיאת אמצעי קומנדו ימי והורדתם בלב ים: באמצעות שני מנופי זרוע בכושר הרמה של 10 טון בקדמי ו-20 טון במרכזי. הספינה יועדה לבצע משימות מיוחדות, כולל כניסה לנמלים וקרבה לחופים זרים. צוות האוניה היה מחיל הים, אך תפקד בשגרה בבגדים אזרחיים.
 הדרכה ואימוני ימאות – האונייה שימשה גם לאימון חובלים וצוות ים בהפלגות.

משימות בים האדום
מהגעת האוניה ותחת פיקודם של מייק גל ואריה גביש ביצעה אח"י בת גלים משימות רבות:
אונית אם לסטילי"ם בהפלגות לדרום הים האדום למטרת תדלוק, תספוק, ומענה לצרכים שונים. בין השאר נועדו ההפלגות להיכרות עם שוניות האלמוגים באזור.
העברת סולר שנטען בנמל אילת לבסיס חיל הים בשארם א-שייח'.
אימונים חודשיים בהנחתת טנקי מגח, בדרך כלל בחוף המרסה הגדולה. באימונים אלה השתתפה נחתת 60 מטר, שהנחיתה טנק גישור מגח ועשרה טנקי מגח.
 אימונים עם שייטת 13 לטעינה ופריקה של "חזירים", סנוניות וסירות גומי. באימונים אלה השתתף גם עמי אילון, שהיה אז מפקד שייטת 13.
 ליווי LM CASMA היא אח"י רומח (סער 4) לשעבר שנמכרה לצי הצ'יליאני, עד מעבר למצרי באב אל מנדב ותדלוקה בלב ים, בסוף שנת 1979.
 הפלגות הדרכה, ניווט וימאות לקורסי חובלים.
 תספוק כוח צה"ל באי טיראן במים ובמזון בעזרת מכלית מים ריו. האוניה נחתה על הסלעים באי טיראן והמכלית נפרקה מהאוניה באמצעות . תוך שהיא נוסעת על משטח סלעי בגובה מים של כמטר.
 לאחר חתימה על הסכם השלום עם מצרים, סייעה בת גלים 2 לפינוי בסיס א-טור מ שהיה מוצב באזור. האוניה הייתה נקשרת לרציף בא-טור כשחרטומה קרוב מאוד ליבשה, כלי הרק"מ היו עולים לאוניה בנסיעה באמצעות רמפה. פריקת הרק"מ נעשתה ברציף האצבע של ספינות הטילים, באופירה וכלי הרק"מ היו יורדים בנסיעה באמצעות רמפה לרציף הראשי.
בשנת 1981 יצאה האוניה בפיקודו של אילן בוכריס לליווי כח ספינות סער בפיקוד סא"ל בני אריאלי להפלגה ארוכה. הכח כלל את אח"י כידון (סער 4) בפיקוד רון גינזבורג ואח"י תרשיש (סער 4) בפיקוד דודו אייבר.

עלייה מאתיופיה

לאחר פינוי סיני במסגרת הסכם השלום עם מצרים הופסקה נוכחות הקבע של ספינות סער בים האדום. בשנת 1981 הועמדה האונייה בנמל חיפה למכירה. באותה עת עלה הצורך בהבאת עולים אתיופיה שהגיעו לסודאן ועקב כך הוכשרה האונייה מחדש. במבצעים שבהם השתתפה מנובמבר 1981 עד אפריל 1983 עלו ארצה באמצעותה כ-1,000 עולים מיהדות אתיופיה. העולים נאספו מחופי סודאן, הושטו באמצעות האונייה, בתחילה לשארם א-שייח' ולאחר פינויו לנמל אילת ומשם הועברו למרכז הארץ.

מבצע הגדרה עצמית 
בין 8 ל-15 בנובמבר 1981 ביצעה האונייה חילוץ עולים מאתיופיה, מחוף בדרום סודאן במסגרת מבצע "הגדרה עצמית". הספינה ביצעה שני סבבים והועלו 164 עולים. מפקד זירת ים סוף אל"ם משה אורון שימש כמפקד בכיר בים (מב"ב), אולם בעצם לא שותף לתכנון ולנוהל הקרב, לאור המידור עליו הקפידו אנשי המוסד ומפקד האונייה. אורון התרשם שהפעלת האונייה נעשית שלא לפי נוהלי חיל הים וגם לא של הצי המסחרי. כמו כן ראה שהטיפול בעולים במהלך השהיה באונייה אינו מספק. את התרשמותו העביר למפקד חיל הים.

 מבצע אביב הרים
בסבב השני נקבע מפקד שייטת ספינות הטילים, אל"ם אריה רונה כמפקד בכיר בים. מפקד האונייה היה אילן בוכריס ומפקד כח שייטת 13 היה בועז שקדי. לצורך המבצע נרכשו במיוחד סירות גומי גדולות יותר בעלות קרקעית קשוחה שזכו לכינוי "מולית". האונייה יצאה מאילת ב-14 בינואר 1982, והגיעה מול חוף הפינוי ב-17. במקום המתוכנן היו גלים גבוהים שלא אפשרו הפעלת סירות.

רונה החליט להתקרב לחוף ובוכריס ניתב את האוניה בין שוניות האלמוגים. הגלים שככו אך בניסיון לעגון התברר שהעומק גדול בהרבה מהמסומן במפה. כננת העוגן התקשתה לאסוף חזרה את כל השרשרת שהוטלה. במשך שעות נעשתה עבודת ימאות קשה עד שלבסוף נאספה השרשרת חזרה. בליל 17–18 נאספו 110 עולים.

האונייה שייטה הלוך וחזור ובליל 21–22 נאספו 106 עולים. והאונייה חזרה לשייט. נוצרה בעיה רפואית אצל אחת העולות נתגלתה חשש לדלקת קרום המוח ונדרשה העברה לבית חולים. האוניה הפליגה צפונה במפקדת חיל הים החל תכנון פינוי מוסק. פעולה שלא נעשתה קודם לכן בטווח כה רב מהארץ. לרווחת כולם החולה הגיבה בצורה מצוינת לאנטיביוטיקה ולא היה צורך בפינוי.

גישה שלישית נעשתה בליל 24–25 ובה נאספו 136 עולים. לצורך ספירת מספר העולים המדויק הועברו העולים מצד אחד של המחסן לשני, כשבזמן המעבר קיבל כל אחד מהם סוכרייה. בגמר העברת העולים נמצא שחולקו 352 סוכריות. כך הגיע מפקד המבצע למסקנה שהועברו 352 עולים.

המבצע הסתיים ב-27 בינואר 1982 כשהאונייה נכנסה למעגן שארם א-שייח' משם הועברו העולים בטיסות לנמל התעופה בן-גוריון.

 מבצעי שלב ב' 
בקיץ  1982 עברה האנייה לפיקודו של  עוזי טישל ובתחילת נובמבר חצתה את תעלת סואץ דרומה והתבססה בנמל אילת.

משם יצאה בפיקודו לשש הפלגות לדרום הים האדום במבצעי אגם מוזהב, שמר חום(1 ו- 2), אי.טי. (1 ו-2) וטרופל לצורך הבאת עולים יוצאי אתיופיה מחופי סודאן שנמשכו מנובמבר 1982 ועד אפריל 1983.יומן הוראות לילה אח"י בת גלים הנמצא במוזיאון חיל הים 

פעילות במלחמת לבנון

בתחילת המלחמה פעלה האוניה בלב ים כשהיא נושאת עליה כוח משייטת 13 בכוננות לתקיפת נמלי סוריה.

בשבוע השני למלחמה התעורר צורך להעביר לפלנגות הנוצריות, אמצעי לחימה ורכב קרבי משוריין. חוף הנחיתה היה בנמל ג'וניה מזח פתוח שלא מוגן בשובר גלים. אף כי היו באזור החוף הלבנוני כלי שיט של שייטת הנחתות נבחרה הבת גלים לפעולה. הסיבה העיקרית לבחירתה נבעה מכך שבאזור בירות פעלו כלי שיט של ציים רבים ארצות הברית, הצי הצרפתי והצי האיטלקי. צפונה יותר מול החוף הסורי שייט הצי הסובייטי. השאיפה הייתה לבצע את הפעילות מול הפלנגות הנוצריות בצורה דיסקרטית. הופעת נחתת הייתה מצביעה על הפעילות המתבצעת. ואילו הופעתה אח"י בת גלים נראתה כאונית סוחר שלא תמשוך תשומת לב. עומק המים ליד המזח חייב גישור בין האוניה לחוף. לשם כך נישא באוניה טנק גישור מדגם טירן, והאונייה תרגלה רבות את ההנחתה בצורה הזאת. ההנחתה נעשתה באבטחה של ספינות הטילים.

לבת גלים התווספו גוררת מגויסת והנחתת אח"י אשדוד עם טנק גישור שהפליגה בנתיב אחר. הגשר של טנק גישור מגח רחב וחזק יותר. פעולה כזאת שנחתת 60 מטר מקדימה ומורידה את טנק גישור עבור הבת גלים 2 תורגלה רבות בזירת ים סוף. התדרוך האחרון התקיים לפני הרמטכ"ל רפאל איתן שבא לשם כך לבסיס חיפה. בניגוד לכוונתו של מפל"ג הנחתות מייק אלדר, החליט שהבת גלים תנחת ראשונה ותשתמש בטנק גישור טירן שנשאה עימה.

ב־14 ביוני 1982, יצאו הכוחות לדרך. בשעות אחרי הצהריים בהיות הבת גלים מול בירות פגשה משחתת איטלקית שסיירה במקום אך לא עוררה את חשדה. התקרבה למעגן ג'וניה והגיעה מול מזח. אותה עת נדרש תמרון בלתי שגרתי: להעמיד אונייה בגודל 5,000 טון בניצב למזח פתוח לרוח ולזרמים. בלילה חשוך במקום שלא ביקרה קודם כאשר גשר הפיקוד נמצא בירכתי האוניה רחוק מנקודת המגע בקצה החרטום. עם הימאות הטובה של המפקד והצוות, הצליח תמרון האונייה בניסיון השני. הפריקה שנעשתה בעזרת טנק גישור טירן החלה בשעה 22:15 והתנהלה כסדרה. באותה הפלגה הועברו עשרה טנקי טירן ו-16 נגמ"שים לידי הפלנגות הנוצריות.

לאחר מלחמת לבנון
לאחר חזרת האוניה לזירת הים התיכון באוגוסט 1983 השתתפה האוניה באימונים רבים עם שייטת 13 ושייטת 3 כולל ליווי ותדלוק זהרונים בהפלגה סביב קפריסין.

בסוף חודש מאי 1984 קיימה האנייה בפיקודו של עוזי טישל את מבצע "כרוב הקלח 1", הפלגת  של כ-20 יום ואספה מידע מועיל לקראת מבצעים הרחק במערב הים התיכון.

 מפקדי האונייה 
מפקדי אח"י בת גלים 2+דרגה ושםתקופת כהונה כמפקד הספינההערותתמונהסא"ל מייק גלמ-1 בפברואר 1978 עד 31 בינואר 1979 150px|שמאל רס"ן אריה גביש   ינואר 1979 – יוני 1980שמאל|150px רס"ן אילן בוכריס יוני 1980 - 1981 שמאל|150px ללא מפקד  1981 בעמידה בחיפהאילן בוכריס ינואר 1982 - 1983מלחמת שלום הגלילשמאל|150pxרס"ן עוזי טישל ספטמבר 1982 - יולי 1984מבצע נמל ביתשמאל|150pxרס"ן רפי בנימין  יולי 1984 – 23 אוקטובר 1984אימונים עם שייטת 13 הכנה לקראת מכירה שמאל|150px

ציונים לשבח
ראש הממשלה מנחם בגין התרשם מפעולת הבאת העולים והביע זאת במברק מ-25 במרץ 1982 ב-14 ביוני 1982, במהלך מלחמת לבנון הראשונה הוציא שר הביטחון אריאל שרון ציון לשבח לחיל הים. מנוסח המכתב עולה כי שייטת הנחתות ואח"י בת גלים הם שזיכו את חיל הים בציון הנ"ל. השר הסביר במכתבו כי .

לוח אירועים
אירועיםיומן הוראות לילה - אח"י בת גלים הנמצא במוזיאון חיל הים  בשירות אח"י בת גלים 2+תאריכיםאופי הפעילותמקום התרחשותתיאור הפעילותהערות1978רכישה יפן האנייה נרכשה והפליגה לסינגפור לטיפול תחזוקה במבדוקהצצות המשיט באחריות המוכר1978הפלגה לארץ האוקיינוס השקט, האוקיינוס ההודי והים האדוםהפלגה כאנית סוחר הגעה לשארם א-שייח'17-21 בספטמבר 1978הפלגת אימונים מרכז הים האדוםמבצע "נרות שבת 1" להכרת הזירה ותפקוד האונייה24-29 באוקטובר 1978כאונית אם מרכז הים האדוםמבצע "גאומטריה 3" תספוק אח"י כידון (סער 4) ואח"י חיפה (סער 2)28 בנובמבר – 3 בדצמבר 1978הפלגת אימונים מרכז הים האדוםמבצע "נרות שבת 1" להכרת הזירה ותפקוד האונייה4-8 בפברואר 1979הפלגת אימונים מרכז הים האדוםמבצע "נרות שבת 3" להכרת הזירה ותפקוד האונייה5-26 במרץ 1979אימון הפלגה ארוכהדרום הים האדום" גאומטריה 5" תספוק אח"י רומח (סער 4) ואח"י עכו. 1979כאונית נחיתה  אזור שארם ומפרץ אילתתרגילים חודשיים בהנחתת שריון.  9-20 נובמבר 1979 אונית אם דרום הים האדום תדלוק בים מעבר למצרי בב אל מנדב LM CASMA ואת ספינות הליווי אח"י כידון (סער 4) ואח"י קשת שסיירו במפרץ עדן.1980 מעבר זירהתעלת סואץהעברה לחיפה 1980 אנית אםמזרח הים התיכון הפלגת בדיקה לאמצעי לחימה שייטת 13ספינות זהרון הורדו למים בקרבת כרתים והפליגו לארץ.5-26 ינואר 1981 אונית אם דרום הים האדום תדלוק בים מעבר למצרי בב אל מנדב LM CHIPANA ואת ספינות הליווי אח"י כידון (סער 4) ואח"י תרשיש (סער 4) שסיירו במפרץ עדן.29 בינואר 1981הובלת קומנדו ימימפרץ אילת"כח נפשי" בדיקת חוף בשיתוף אח"י כידון (סער 4) וכח משייטת 13תחילת 1981השבתהנמל חיפההאוניה הושבתה והוצעה למכירהנלקחה לחידוש במספנות ישראל 1981 מעבר זירהתעלת סואץמעבר מצפון לדרום והצטרפות לזירת ים סוףהמעבר כאונית סוחר.1981 ליווי ספינות סער דרום הים האדוםפלגת ספינות סער בפיקוד סא"ל בני אריאלי יצאה להפלגה שארכה כשלושה שבועות הבת גלים שימשה אוניית אם העביר אספקה ותדלוק בלב ים.8 – 15 נובמבר 1981  חילוץ עוליםחוף דרום סודאן  "הגדרה עצמית" בפיקוד אל"ם משה אורון הבת-גלים עם חולית שייטת 13 מעלה עולים מאתיופיה בשני סבבים164 עולים14 – 27 ינואר 1982 חילוץ עוליםחוף דרום סודאן  "אביב הרים" בפיקוד אל"ם אריה רונה האונייה בת-גלים עם חולית שייטת 13 מעלה עולים מאתיופיה בחוף סודאן 352 עולים.2-6 בפברואר 1982מעבר זירהתעלת סואץ הפלגה מאילת לחיפה בפיקוד רב חובל סרן פיליפ עירון.22-26 בפברואר 1982 מעבר זירהתעלת סואץהפלגה מחיפה לאילת בפיקוד סא"ל מייק אלדר.28 בפברואר – 16 במרץ 1982 חילוץ עוליםחוף דרום סודאן  "טבעת מופת" בפיקוד אילן בוכריס האונייה בת-גלים עם חולית שייטת 13 מעלה עולים מאתיופיה 172 עולים.22-25 במרץ 1982 מעבר זירהתעלת סואץמעבר מאילת לחיפה הצטרפות לבסיס אשדוד. 9 ביוני - 14 ביוני 1982 כוננות לתקיפת חיל הים הסורי  מערבית לחוף לבנון כוחות שייטת 13 עם ציוד לחימה מיוחד  הכוננות לא הופעלה. 14 ביוני 1982  סיוע לנוצרים  חוף ג'וניה בצפון לבנון"מחזה פלאים" הנחתת 16 נגמ"שים ו-10 טנקי טירן בשיתוף גוררת מגויסת, נחתת אח"י אשדוד (פ-61) ובסיוע טנק גישור טירןהביצוע נעשה באבטחת ספינות טילים שליוו מרחוק את התנועה והפריקה. 7 באוגוסט - 8 באוגוסט 1982 איגוף בירות  נמל בירות העברת חטיבת שריון לג'וניה ואגד ארטילרי  שלוש הנחתות, בת גלים ואוניית גל-נוע מגויסת 22 באוגוסט - 8 בספטמבר 1982 החזרת כוחות  מנמל בירות לחוף נהריהפינוי שתי חטיבות שריון ואגד ארטילרי - כ-600 טנקים, תותחים, וכלי רכב,  יחד עם שלוש הנחתות 3-5 בנובמבר 1982 מעבר זירהתעלת סואץמעבר מחיפה לאילת והצטרפות לזירת ים סוףהמעבר כאונית סוחר.9-21 נובמבר 1982 חילוץ עוליםחוף דרום סודאן  "אגם מוזהב" בפיקוד עוזי טישל האונייה בת-גלים עם חולית שייטת 13 מעלה עולים מאתיופיה 17-24 בינואר 1983 חילוץ עוליםחוף דרום סודאן  "שמר חום" בפיקוד עוזי טישל האונייה בת-גלים עם חולית שייטת 13 מעלה עולים מאתיופיה 9-13 בפברואר 1983 חילוץ עוליםחוף דרום סודאן  "מבצע אי.טי. " בפיקוד עוזי טישל האונייה בת-גלים עם חולית שייטת 13 המבצע הופסק בלא להביא עולים14-20 במרץ 1983 חילוץ עוליםחוף דרום סודאן  "מבצע אי.טי. 2" בפיקוד עוזי טישל האונייה בת-גלים עם חולית שייטת 13 10-16 באפריל 1983 חילוץ עוליםחוף דרום סודאן  "מבצע טרופל. " בפיקוד עוזי טישל האונייה בת-גלים עם חולית שייטת 13 1-4 אוגוסט 1983 מעבר זירהתעלת סואץמעבר מדרום לצפון והצטרפות לבסיס אשדודהמעבר כאונית סוחר.14-15 בספטמבר 1983תרגיל חיליים התיכוןהאונייה משתתפת בתרגיל "עופר 3" עם ספינות טילים וספינות בט"ש וכלים משייטת 13.17-18 בנובמבר 1983תרגיל נחיתהחוף ישראל בים התיכון הבת גלים משתתפת בתרגיל הנחתה יחד עם אח"י בת שבע, אח"י אשקלון (פ-63), אח"י מעוז ושייטת 13.מאי 1984איסוף מידע מערב הים התיכון הפלגה עם ש/13 וחולית האזנה הרחק במערב הים התיכון לאיסוף מל"מ אח"י עצמאות ואח"י ניצחון באבטחה. 23 באוקטובר 1984 השבתה נמל חיפה האונייה יצאה מהמערך 1987 מכירהנמל חיפה האונייה נמכרה לחברה יווניתבתיווך חברת "שער הים" מחיפה.

גלריה

לקריאה נוספת
 ליאת לרר, דו"חות פעילות חיל הים, שנות עבודה 1978/9 1979/80, 1980/1, 1981/2, 1982/3, 1983/4, 1984/5, מדור היסטוריה - מחלקת מבצעים – מספן הים. - טרם שוחררו לעיון הציבור
 דב רוזנטל, אלבום כלי שיט חיל הים בהוצאת מספן כוח האדם, 1992
 זוהר אליה, כל גל נושא מזכרת ריאיון עם שולי אטון על מבצעי העלייה וכנס הצוות. ביטאון קול הכפר, 22 אפריל 2015 ע' 38 39
 אריה קיזל, שייטת 13 נחתה בסודאן ידיעות אחרונות, 7 ימים 18 במרץ 1994
 מייק אלדר, שייטת 11,  הקרב על הצל"ש, הוצאת הד ארצי - ספרית מעריב, 1996, ע' 357 - 363
 מייק אלדר,  688 מיהודי אתיופיה הוברחו לישראל, מעריב סופשבוע
 מידד גיסין, מעבר בתעלת סואץ, בספר בא בימים, הוצאת דוקו, 2021, עמ' 135

קישורים חיצוניים

 אח"י בת גלים 2, באתר עמותת חיל הים
 מבצע משה, באתר עמותת חיל הים
 העלאת יהודים מאתיופיה, באתר עמותת חיל הים
 אריה גביש, פיקוד על אח"י בת גלים 2, באתר משמר המורשת הימית, 18 במרץ 2016

 כוכבי אזרן, ראיון עם אילן בוכריס על שירותו כמפקד אח"י בת גלים, 4 בדצמבר 2024.

ביאורים

הערות שוליים

קטגוריה:אוניות מלחמה ישראליות